લોકસભાની ચૂંટણી આડે હવે માત્ર ગણતરીના મહીનાઓ બાકી છે અને ભાજપમાં આંતરીક અસંતોષ ચરમસીમાએ છે તે સ્થિતિમાં શહેરી વિકાસ સત્તા મંડળો, મહત્વના બોર્ડ નિગમોમાં પક્ષના મહત્વના આગેવાનોને નીમીને રાજકીય અસંતોષ ઠારવા ગણતરી મુકાતી હતી જા કે આ સમયે જ રાજ્ય સરકારે આ નિર્ણય લેતા ભાજપના વેઈટીંગમાં રહેલા અને ચેરમેન બનવા માટે લોબીંગ કરતાં અગ્રણીઓમાં ફાળ પડી છે. પાર્ટીમાં ગણગણાટ શરૂ થઈ ગયો છે. જે આગામી દિવસોમાં વિરોધનો વંટોળ ભરી આવે છે કે શાંત પડે છે તે સમય બતાવશે. મુખ્યમંત્રી વિજર રૂપાણીએ તેમના નિર્ણયમાં જણાવ્યું છે કે હાલની સ્થિતિએ બહુધા સત્તામંડળોમાં અધ્યક્ષ તરીકે જે તે જિલ્લાના કલેક્ટરો કાર્યભાર સંભાળઈ રહ્યા છે. જિલ્લા નંગના વડા તરીકે કલેક્ટરો મહેસુલી કામગીરીની સાથોસાથ રાજ્ય સરકારની અન્ય જનહિતલક્ષી કામગીરી તથા સેવાસેતુ જેવા કાર્યક્રમો પર ધ્યાન કેન્દ્રીત કરી શકે તે માટે જિલ્લા કલેક્ટરોને આ જવાબદારીમાંથી મુક્ત કરીને જે તે મહાનગરના મ્યુનિ. કમિશનરોને સત્તામંડળના અધ્યક્ષ તરીકેની કામગીરી સોંપવામાં આવી છે. પરીણામે હેવથી મુખ્યમંત્રીના નિર્મય અનુસાર ઔડા, ગુડા, વુડા, સુડા, રૂડા, જાડા, બાડા, જુડા જેવા ૮ જેટલા શહેરી વિકાસ સત્તા મંડળોના અધ્યક્ષ તરીકે આ ૮ મનપાના મ્યુનિ. કમિશનોર જ કામ કરશે.